Issand, aita meil põlvitada Su ees
ja näha Sinu, kui Kõikväelise Jumala tõotusi ja eesmärke.
Issand, ma tänan Sind kõige eest, mida saad tegema tänasel teenistusel.
Isa, me lihtsalt täname Sind, et võime olla rahvas,
kes esindavad üht ohtlikku kuulutust - Jeesuses Kristuses peituvat väge.
Tänu Sulle, Issand! Aamen.
Kas te ütleks: "Aamen"? - Aamen.
Täna tahan rääkida ühest suurimast ilmingust.
Rääkida ühest kõige ohtlikumast kuulutusest
ehk lihtsamalt öeldes - ma tahan rääkida evangeeliumist.
Millele sa mõtled, kui sa mõtled evangeeliumile?
Osad taandavad evangeeliumi
vaid mingiks väikeseks evangeelseks sõnumiks,
või heal juhul evangeelseks krussaadiks.
Jah, sa võid kuulutada evangeeliumit,
kuid see kätkeb endas nii palju enamat, kui vaid jutlust
või teatud laadi sõnumi edastamist.
Osad inimesed näevad evangeeliumit kui tuld ja suitsusambaid.
Teised muudavad evangeeliumi viha väljenduseks,
näpuga näitamiseks ja hukkamõistuks.
Kolmandad peavad end evangeeliumi politseinikeks
või evangeeliumi eestkostjateks,
kes räägivad inimestele, mida evangeelium endast kujutab.
Kuid kahjuks muudavad nad selle nii väikeseks ja jubedaks,
peegeldades kõike seda, kes Kristus ei olnud.
See kõik aga kahandab evangeeliumi tegelikku sisu ja väärtust
Üks taoline evangeeliumi politseinik külastas üks päev mu Twitteri lehte
ja küttis seal jagada evangeeliumi nii et vähe polnud.
Ühtlasi õnnestus tal sinna sisse põimida sõnad nagu:
raev, põrgu, pahane, parandage meelt.
Piibel absoluutselt räägib sellest,
et iga inimene peab peale oma surma seisma kohtujärje ees.
Ma üldse ei kahtlegi taeva ja põrgu olemasolus.
Kuid selle inimese evangeeliumis polnud vähimatki kohta armastusele,
andestusele ega armule.
Kahjuks näevad osad inimesed evangeeliumis
vihase Jumala kättemaksuhimulisi kirjutisi.
Mina aga usun, et need on
armastava Päästja imeilusad ja värskendavad sõnad;
evangeelium Jeesusest Kristusest.
Pole parimat uudist kui evangeelium
ja see on tohutu au me jaoks elada selle evangeeliumi järgi.
Ja ka tohutu au olla selle imelise sõnumi edasikandjad
Pole ühtki imelisemat sõnumit ega suuremat ilmingut;
ühtki teist ohtlikumat kuulutust, aga ohtlikumat kõige paremas mõttes.
Selle ohtlikkus muudab su elu!
Selle ohtlikkus tervendab su murtud elu!
Selle ohtlikkus andestab su mineviku
ja su ees seisab korraga uhiuus tulevik ja uhiuus lootus.
Evangeelium on üks ohtlik kuulutus.
Vaadates maailmas toimuvat mõtlen teatud jõledustele,
mida on tehtud Jumala nimel.
Mõned nii rikutud asjad, et neid on raske lausa uskuda;
seda, et inimesed on nii rikutud.
Ja siis sa mõtled evangeeliumile
ja sellele, kuidas Jeesus tuli paigast, mis on kõrgemal gravitatsioonist,
et ulatuda inimkonnani, kes elab oma sügavaimas rikutuses.
Ja siis sa mõistad evangeeliumi ilu ning selles peituvat tohutut väge.
Jeesus, olles tulnud välja kõrbest, ütles Luuka 4:18
"Issanda Vaim on minu peal, seepärast..."
Mina usun, et millal iganes Püha Vaim on me eludes ja elude üle,
siis sellel on oma põhjus ja eesmärk.
Jeesus ütles: "Issanda Vaim on minu peal;
seepärast on ta mind võidnud kuulutama evangeeliumi..."
ehk teisisõnu häid uudiseid.
Evangeelium tähendab häid uudiseid.
Seetõttu on ka pastorina tõeline rõõm olla selle sõnumi edasi andjaks,
sest see sõnum on nii imeline.
Jeesus ütles, et Ta tuli ja Püha Vaim oli Tema peal,
et Ta võiks kuulutada häid sõnumeid vaestele.
Tal oli lahendus inimeste vaesusele,
Ta tõi tervenemist murtud südametele ja vabadust neile, kes olid seotud.
Ta sõna otseses mõttes kuulutas nägemist pimedaile
ja tõi kergendust neile, kes olid rõhutud.
Ja lõpuks ütles Ta,
et Ta on tulnud kuulutama Issanda meelepärast aastat.
Issanda meelepärane aasta tähendab juubeliaastat ehk 50 aastat
Vana Testamendi ajal tähendas see aega,
kus kõik võlgnevused anti andeks ja kus iga ori lasti vabaks.
Nii et Jeesus räägib evangeeliumi väest,
mis teeb inimesed vabaks
ja andestab nende võlad
ning kingib neile uue alguse ja uut lootust.
Pole midagi võimsamat,
kui imeline ja auline evangeelium Jeesusest Kristusest.
Milline evangeelium see küll alles on!
Heade uudiste evangeelium!
Ma ei kujuta küll ette midagi hullemat, kui olla politsei,
kes peab koputama keset ööd kellegi uksele
ja andma edasi kohutava uudise traagilisest sündmusest
kellegi poja või tütrega.
Ma ei kujuta ette midagi hullemat
ja ometi peab keegi ka seda tegema.
Kui ma aga mõtlen parimas uudises peituvale ilule ja võimalusele...
Ära iialgi alahinda seda, mis meile evangeeliumi näol on antud!
See kätkeb endas täit sõnumit Jeesusest
ja kõigest sellest, mida Ta esindab.
Evangeelium pole mingi väike asi.
See ei peida endas ka viha ega midagi kahandavat.
Ma ei usu, et evangeelium on vaid vähestele valitutele,
vaid kõigile, et kõik võiks teada ja tulla Jumala juurde.
Samas mõtlen Jeesuses peituvale imele ja armule -
kas me pole mitte õnnistatud,
et võime esindada sellist imelist ja aulist sõnumit?
Õnnistatud läbi selle, et esindada Jumala õnnistusi.
Minu jaoks sümboliseerib evangeeliumi kõige paremini
tähendamissõna kadunud pojast.
Ja seal on antud mõista, et jumalariik on nagu see isa oma kahe pojaga.
Me teame, et üks poegadest võttis kogu oma pärandi välja,
läks suurlinna ja elas seal ennasthävitavat elu,
kulutades ära kõik, mis tal oli.
Seetõttu oli ta peagi nälgas ja peavarjuta,
leides end mingi hetk söömas sigadega ühest künast,
kuniks ta Piibli sõnul siiski mõistusele tuli.
Ja kui ta mõistusele tuli, hakkas ta mõtlema oma isa peale
ning isa õnnistuste peale
ja ta otsustas minna tagasi isa juurde.
Tegu polnud mõne vihase isaga, kes oleks öelnud:
"Ära mitte mõtlegi tulla kodu ligi,
olles kulutanud suure osa mu pärandist!"
Ei!
Siin oli tegu isaga, kes, kui ta poeg talle ütles:
"Ma pole väärt, et mind kutsutaks su pojaks!
Lase mul olla üks sinu sulastest!",
siis isa hoopis jooksis pojale vastu ja embas teda.
See on see, millisena ma näen evangeeliumit
ja Jumalat, kes on me Isa.
Piibel ütleb, et ta jooksis oma poja juurde,
embas teda
ja andis talle suud.
Kõik mu enda pojad on Ameerika suurlinnadesse kadunud,
nii et ma pidin valima oma väimehe, kes pole sugugi mitte kehvem.
Evangeelium tähendab häid uudiseid.
Loeme Galaatia kirjast 1:6-7
Apostel Paulus rääkis siin Gaalatia koguduse rahvale,
kus inimesed olid pöördumas tagasi käsuseaduse poole,
millest Jeesust oli neid vabaks teinud.
"Ma imestan, et teie nii ruttu pöördute ära temast,
kes teid Kristuse armu kaudu on kutsunud,
mingi teistsuguse evangeeliumi poole.
Mingit teist evangeeliumi ei ole,
on vaid mõningaid, kes teid segadusse ajavad
ja tahavad Kristuse evangeeliumi pahupidi pöörata."
Osad inimesed räägivad edu-evangeeliumist,
samas kui on vaid üks evangeelium -
meie Issanda Jeesuse Kristuse evangeelium, täis armu.
Ja selle evangeeliumi kaudu tahab Jeesus õnnistada inimesi
ning teha neid viljakaks.
Samas aga on vaid üks evangeelium,
mida enne loetud piiblilõigus püüti moonutada.
Osad arvavad, et: "Oo, nad püüdsid muuta selle raha-evangeeliumiks!"
Kuid seal pole sellest üldse juttu.
Seal on juttu tagasi pöördumisest millegi poole,
millest Jeesus oli neid vabastanud - käsuseadusest ja sidumistest.
See on see, millest seal räägitakse.
Kuid on vaid üks ja ainus evangeelium,
mistõttu ärgem kunagi elagem mõne moonutatud evangeeliumi järgi!
Mõistkem pigem Jeesuse armu ja Tema sõnumis peituvat ilu.
Selle sõnumi, mida ka mul on täna eesõigus jagada.
Ärge kunagi alahinnake evangeeliumis peituvat ilu ja väge.
See pole mingi erinev evangeelium ega ka inimeste loodud evangeelium.
Tänu Jumalale selle eest,
sest inimesed on vahel kaaskodanike suhtes karmimad,
kui Jumal seda ongi.
Olen istunud erinevates nõukogudes ja juhtide kogudes,
kes on tegelenud kellegagi, kes on eksinud,
kuid püüab tagasi õigele teele saada.
Ja ma olen kuulnud seal juhtide kogudes
hävitavalt paikapanevaid ütlusi nagu: "Ta ei muutu nagunii kunagi!"
"Nad ei muutu kunagi!"
Ja ma mõtlen endamisi: "Tänu Jumalale, et sa pole Jumal!",
sest see pole üldse mitte evangeeliumi vaimsus.
Galaatlastele 1:11-12
"Sest ma teatan teile, vennad,
et evangeelium, mida ma olen kuulutanud,
ei ole inimestelt,
sest mina ei ole seda vastu võtnud ega õppinud inimeste käest,
vaid Jeesuse Kristuse ilmutuse kaudu."
See on see, mida evangeelium teeb - annab meile ilmutuse meie Päästjast,
ilmutuse Jeesusest.
See on see võimas ilming ja ohtlik kuulutus.
See on see, mille jagaja mul on rõõm olla.
See, et saan olla parima sõnumi jagajaks.
See pole mingi erinev või inimestest sündinud evangeelium;
see pole ka käsuseaduse ja tegude evangeelium.
Paulus muutub Galaatia 3 ptk's pisut rahutuks.
Vaadake, mida ta 1-2 salmis ütleb:
"Oh mõistmatud galaatlased, kes on teid ära sõnunud,
teid, kelle silme ette Jeesus Kristus oli joonistatud ristilööduna?
Ma tahan teie käest teada ainult seda,
kas te saite Vaimu Seaduse tegude tõttu
või ususõnumi kuulamise tõttu."
Ta räägib seda kõike evangeeliumi kontekstis
ja küsib, miks nad küll on nii rumalad,
et tahavad pöörduda tagasi käsu juurde?
Sest ainus tee Jeesuse juurde on läbi usu.
Üks teine piiblitõlge väljendab sama salmi järgnevalt:
"Oh teid kalleid Galaatia idioote!"
Seal nimetatakse neid vähemalt kalliteks idiootideks.
"Oh teid kalleid Galaatia idioote,
kes nägite Jeesust Kristust nii selgelt risti lööduna!
Kes küll on teid ära nõidunud?
Las ma küsida teilt midagi väga lihtsat:
kas te saite endale Jumala Vaimu tänu käskude pidamisele,
või tänu sellele, et uskusite evangeeliumi sõnumit?"
Ärgem kahandagem evangeeliumit millelegi muule,
kui vaid Jeesuse Kristuse evangeeliumile,
sest läbi Jeesuse Kristuse on meil väga hea evangeelium.
See on hea sõnum,
mis toob tervenemist murtud südameile,
vabadust seotuile,
nägemist pimedatele silmadele
ja vabanemist rõhutuile.
Sa võid sõna otseses mõttes näha inimesi tähistamas
kui orjusest pääsemist.
Orjusest!
Kui 50 aastat sai mööda, lasti kõik orjad vabaks.
Kujutan vaid ette, milline pidu see oli!
Kõik võlad said kustutatud.
Kujuta ette, kui tegu oleks sinuga ja su majalaen tühistataks.
See oleks ikka päris hea uudis nagu evangeelium seda ongi.
Pole siis ka ime, et võime nautida koguduses olemist,
sest kogudus peab olema nauditav ja mitte talutav.
Seda ka seetõttu, et selle sõnum on nii võimas,
rääkides vabaks saanud orjadest
ja kustutatud võlgadest.
Jeesus on sõna otseses mõttes maksnud kinni võla,
mida mina ei suudaks iialgi maksta.
Ta maksis võla, mis polnud Tema omagi - minu võla.
Sinu võla.
Selles peitub evangeeliumi ilu.
Jesaja 52:7 räägib inimestest,
kes tulevad heade uudistega lahingu võidu kohta.
See maalib ühe pildi linnamüüride taha varjuvast rahvast,
kes samas näevad mägedelt lähenevaid sõnumitoojaid.
Sõnumitoojatel on aga käes paber võidu kohta.
Nad tulevad mägedest ja Piibel ütleb nende kohta:
"Kui armsad on mägede peal sõnumitooja sammud.
Ta kuulutab rahu, toob häid sõnumeid."
Üks teine salm Piiblis ütleb,
et kaugelt maalt saabuv hea uudis on kui vesi janunenud hingele.
Ka evangeelium on kui vesi janunevale hingele.
See kätkeb endas häid uudiseid.
Kuid meil pole vaid evangeeliumit, mis on hea evangeelium,
vaid sul on ka evangeelium, mille üle uhkust ja mitte häbi tunda.
Sa ei pea seda peitma kui küünalt vaka alla.
See on võimas!
Roomlastele 1:16 algab sõnadega: "Sest ma ei häbene evangeeliumi,
see on ju Jumala vägi päästeks igaühele, kes usub,
juudile esmalt ja siis kreeklasele."
See evangeelium ei jäta kedagi välja, vaid see on mõeldud kõigile.
Seetõttu on mul ka uhke tunne
kuuluda sellele aulisele evangeeliumile.
Noored, ärge häbenege seda, vaid hoidke pead julgelt püsti,
sest tänu sellele aulisele evangeeliumile
on teil vastused inimeste jaoks.
See on evangeelium, mille üle uhkust tunda.
"Sest ma ei häbene evangeeliumi,
see on ju Jumala vägi päästeks igaühele, kes usub,
juudile esmalt ja siis kreeklasele."
See evangeelium on mõeldud kõigile!
Mina usun, et Jeesuse evangeelium on üks võimas evangeelium.
1 Tessalooniklastele 1:5 ütleb:
"Sest meie evangeelium ei ole teie juurde tulnud palja sõnana,
vaid ka väes ja Pühas Vaimus ning täieliku veendumusega."
See on väe evangeelium!
See on ka põhjus, miks me ei häbene evangeeliumi,
sest selles peitub Jumala vägi päästeks.
Seetõttu öeldaksegi siin,
et me ei tule te juurde vaid sõnade evangeeliumiga,
sest see oleks tühi ega muudaks midagi.
Ma võiks kedrata teile siin sõnu kuni viimse hingetõmbeni,
kuid ainult sõnad ei muuda midagi!
Keegi ütles kord: "Kuulutage evangeeliumi
ja kui väga tarvis, kasutage selleks ka sõnu."
Sest evangeeliumi vägi peitub nii palju enamas,
kui vaid tühjades sõnades.
Seetõttu Paulus ütleski,
et nad ei too neile vaid sõnades peituvat evangeeliumi,
vaid evangeeliumi, mis on täis väge ja veendumust.
Mulle meeldib see sama salm piibli laiendatud tõlkes, mis ütleb:
"Kui meie poolt kuulutatud sõnum teieni jõudis,
siis polnud küsimus vaid sõnades, vaid midagi toimus teie sees.
Püha Vaim kinnitas te veendumusi kui terast
ja te jälgisite väga hoolikalt, kuidas me te keskel elasime."
See on üks võimas evangeelium, mis võib anda sulle tugeva selgroo.
See võib anda sulle midagi, mille üle uhke olla, aamen.
See on üks oluline asi maailmas,
kus on nii lihtne komistada, minna kompromissidele,
saada õigelt teelt kõrvale juhitud või üldse rajalt maha võetud.
Kui imeline siis teada,
et evangeeliumi vägi võib anda sulle teraskindla veendumuse,
tänu millele sa tõused Jeesuse nimel
ja oled julge jagama parimatest parimat sõnumit -
evangeeliumi.
Evangeelium on imeilus!
Evangeelium on võrratu!
Seetõttu ei tohiks me ka näha seda millegi vähemana,
kui ühe imelise, imelise ilmutatud sõnumina
ja ohtliku kuulutusena meie Issandast ja Päästjast -
Jeesusest Kristusest.
Evangeelium, mille üle uhke olla ja milles peitub vägi.
See on evangeelium Jumala kuningriigist.
Ja tead sa, mida kuningriik endast kujutab?
Kui sa mõtled Jeesusele, siis Ta pole lihtsalt mingi kuningas,
vaid Ta on kuningate Kuningas.
Ta on silmapaistev.
Silmapaistvaim kõigi silmapaistvate seas.
Ta on kuningas!
Markuse 1:14-15 on öeldud:
"Aga pärast Johannese vangistamist tuli Jeesus Galileasse
ja kuulutas Jumala evangeeliumi:
Aeg on täis saanud ja Jumala riik on lähedal.
Parandage meelt ja uskuge evangeeliumisse!”"
Pöörake ümber 180 kraadi ja parandage meelt!
Pöörake ümber 180 kraadi,
sest on olemas üks parem tee ja üks parem tulevik!
Piibel räägib meile sellest,
kuidas Jeesus kuulutas Jumala riigi evangeeliumi.
Jumala riik kätkeb endas kõike, mis on Jumalaga seotud.
Nii et kui sa mõtled kõigile Jumala tõotustele, Tema ilule
ja kõigile Tema tõotustele -
kõigele, mis mahub nö Jumala sfääri, siis see tähendabki Tema riiki.
Osa inimesi arvab, et oleme siin maa peal selleks,
et ehitada Tema riiki.
Kuid Piibel ei ütle seda kusagil mitte kordagi,
et oleme siin Tema riigi ehitamiseks.
Piibel ei ütle meile, et Jeesus tuli oma riiki rajama,
vaid et Ta tuli kuulutama Jumala riigist.
Nii et meil on sõnum Jumala riigist,
mis puudutab kõike Jumalaga seonduvat -
Tema õnnistusi, Tema väge, Tema tõotusi, andestust ja headust;
head käekäiku ja vabadust häbist.
Kõike! Kõike, mis seotud Jumala sfääriga.
See on see sõnum ja kui me teeks, mida Jeesus ütles, et Tema teeks -
kuulutaks Jumala riiki,
siis selle peale ehitab Jumal üles oma koguduse.
Paljud aga tahavad ehitada Jumala riiki
ja olla kangesti kaasas koguduse tegemistes.
Kui me aga elaks nii nagu Jeesus õpetas meid elama,
kuulutades Jumala riigi sõnumit
ja elades oma elu selleks,
et Jumala koda - Jeesuse kogudus, saaks üles ehitatud
ja saaks selleks, millisena Jumal seda algselt plaanis,
siis ma usun, et see evangeelium toimib su elus,
sest see on Jumala riigi evangeelium.
Evangeeliumiga käivad kaasas Jumala täius ja õnnistused.
See on Jumala täiuse ja õnnistuste evangeelium.
Roomlastele 15:29
"Aga ma tean, et teie juurde tulles tulen ma Kristuse rohke õnnistusega."
Evangeelium kätkeb endas Kristuse rohkeid õnnistusi.
See evangeelium on nii täis õnnistusi;
ülevoolavaid õnnistusi.
Paulus ütles, et kui ta tuleb,
siis ta tuleb evangeeliumi rohkete õnnistustega.
Mu palve on, et me võiks elada pühendunult
neis evangeeliumi õnnistustes.
Ära kahanda evangeeliumi!
Ära häbene seda!
Jah, kui see oleks mõeldud vaid teatud üksikutele inimestele,
siis see olekski selline valikuline evangeelium -
üks võib tulla, teine mitte!
Nagu sportmängudes.
Kuid evangeelium pole selline.
Ja kui oleks, tunneks ma selle pärast tõesti häbi.
Kuid see pole vaid üksikutele, valitud inimestele;
see pole vaid mingile väikesele pundile,
kes arvab, et nad kvalifitseeruvad.
See pole ka kambale vihastele näpuga näitajaile,
kes ütlevad, et evangeelium on vaid neile,
aga teistele mitte.
Kuid see pole nii!
Evangeelium on mõeldud kogu inimkonnale!
Selles peitubki kogu evangeeliumi vägi.
Seetõttu tahan ka kuulutada selle täiusest ja õnnistustest.
Selle täiusest ja õnnistustest.
See kadunud poeg jättis maha oma isa õnnistuse
ja põrutas otse vaesuse sisse, lõpetades sigade aedikus.
Evangeelium kätkeb endas häid uudiseid selle kohta,
kuidas tuua vaeseid evangeeliumi õnnistuste täiuse sisse.
Füüsilise vaesusega võrdne, või isegi suurem sellest,
on vaimne vaesus.
Õpetussõnad 10:15 on öeldud:
"Vaestele on nende vaesus hukatuseks."
Mõtle sellele hetkeks.
Vaimne vaesus tähendab hinge vaesust.
Tähendab inimesi, kes ei tunne Jumala väge.
Hinge vaesus.
See paneb mõtlema nende hävitatud potentsiaalile;
nende hävitatud lootusele;
Jumala poolt antud eesmärkide ja tõotuste hävingule.
Hävingule, mis kaasneb patuga ja kisub neid õigelt teelt kõrvale.
Seetõttu usungi, et kõige suurem vaesus
on sageli just hinge vaesus.
Jeesus ütles, et Ta tuli tooma häid uudiseid vaestele.
Supikööki külastavatele vaestele on selle olemasolu hea uudis,
kuid ma ei usu, et juhised supiköögi juurde
oleks vaestele need kõige paremad uudised.
Parimad uudised vaestele peituvad vastuses nende vaesusele.
Hinge vaesuse korral leidub parim vastus evangeeliumis -
selle täiuses ja õnnistustes,
mis toovad lahenduse hinge tühjusele ja vaesusele.
Vaesus ise on juba hävitav,
kuid see hävitab ka inimeste lootuse ja Jumala eesmärgi nende suhtes;
hävitab potentsiaali ja ehk isegi väljavaated elule.
Kuid siis tasub mõelda sellele, mida Jumal saab tuua ja teha.
Õpetussõnad 13:23 on öeldud:
"Kehvade uudismaa annab palju leiba, aga mõni hukkub ülekohtu tõttu."
Mõtle sellele hetkeks.
Mõtle vaimsele vaesusele.
Mõtle sellele viljakale pinnasele sügaval inimeste hinges,
millest Jumal võiks tuua esile nii palju vilja ja nii palju õnnistusi.
Kuna aga inimesed ei tea sageli midagi evangeeliumi väest
ja seetõttu ka õiglusest, mida Jeesus tahaks nende ellu tuua,
siis nad jätkavad elamist vaesuses.
Ma olen käinud maades, kus maapinnas on nii viljakas,
aga kus ometi valitseb hävitav vaesus.
Seda seetõttu, et valitsejate või diktaatorite poolt valitseb ülekohus
mis otsekui aheldab inimesi
ja kogu maapinnas peituv potentsiaal jääbki puutumatuna sinna maapinda.
Sama kehtib ka paljude inimeste puhul -
neis on nii palju potentsiaali!
Nii nagu paljude teiegi puhul täna siin - teis on nii palju potentsiaali!
Kuid teie hing on vaesunud ja hävitatud,
mis tähendab, et kõik selles peituv jääb kasutamata.
Kui sa aga avaks oma elu ja südame aulise ja imelise evangeeliumi väele,
mis kätkeb endas Jumala täiust ja õnnistusi
ning mis peidab endas häid uudiseid, tervendades murtud südameid,
lastes vangid vabadusse, avades pimedate silmad
ja kuulutades Issanda meelepärast aastat!
Aastat, kus kõik võlad kustutatakse ja orjad lastakse vabaks.
See on uus päev ja uus algus!
See on auline evangeelium, mida ei tohiks kunagi häbeneda.
Milline imeline, imeline ilming!
Milline ohtlik kuulutus öelda:
"Ma elan oma elu teenides Kuningas Jeesust!
Ma elan oma elu aulise evangeeliumi nimel."
Jeesuse nimel, aamen.
Ma usun Isa Jumalasse ja Poega Kristusesse
Ma usun Püha Vaimu ja seda, et need kolm on üks
Usun ülestõusmisesse ja sellesse, et tõuseme taas
Sest ma usun Jeesuse nimesse
Ma usun Sinusse
Ma usun, et tõusid taas
Ma usun, et Jeesus Kristus on Issand
Ma usun Sinusse
Ma usun, et tõusid taas
Ma usun, et Jeesus Kristus on Issand
Ma usun Isa Jumalasse ja Poega Kristusesse
Ma usun Püha Vaimu ja seda, et need kolm on üks
Usun ülestõusmisesse ja sellesse, et tõuseme taas
Sest ma usun Jeesuse nimesse
Oleme me unustanud
selle lähedase, igavese vestluse
Looja
ja loodu vahel?
Kuid samas meid tõmbab miski.
Üks sosin, et me võiks siiski kuulda
ja häälestada ümber oma meeled,
kuniks Ta ootab,
ootab
ja ootab meie vastust.
Kõnele,
ma kuulan
Kõnele,
me kuulame
Tänud liitumast täna meiega,
kui olen jaganud ühest võimsaimast ilmingust
ja ohtlikumast kuulutusest - evangeeliumist.
Selle ohtlikkus peitub selle väes muuta sinu elu.
Ole õnnistatud ja võrratut uut nädalat!
Ära mitte iialgi kahanda ega vähenda evangeeliumi väärtust,
sest see on Jumala vägi ja see on mõeldud kõigile.
Ole õnnistatud!
Tõlge: Anne-Ly Raukas